**РЕГЛАМЕНТ**

**за ученически конкурс за есе**

**на тема: „Присъединяването на България към еврозоната"**

1. **Цел на конкурса**

Повишаване на разбирането и интереса на младите хора към темата за присъединяването на България към еврозоната чрез творческо представяне. Включването на учениците в конкурса ще им позволи да се запознаят по-детайлно с предстоящите промени в България.

2. **Възрастови групи**: учениците се разделят на три групи:

*Първа група*: 15-16 години

*Втора група*: 17-18 години

*Трета група*:19-20 години.

**3. Условия на конкурса**

**Темата на конкурса е присъединяването на България към еврозоната.**

Есетата могат да отговарят на някой от изброените по-долу въпроси, без да се ограничават само до тях. Могат да бъдат използвани също различни похвати за представяне - например, да бъдат написани като писма към бъдещите поколения или като лична история.

* Еврозоната и мечтите ми: как единната валута може да помогне за бъдещето ми?
* Как промяната на валутата ще се отрази на ежедневния ми живот?
* Пътуване без граници: предимствата на еврото за младите пътешественици
* Митове и реалност: какво всъщност означава присъединяването към еврозоната?
* Как България може да използва еврозоната, за да постигне икономическо развитие?
* Еврозоната и опазването на околната среда: може ли една валута да помогне за зелено бъдеще?
* Ще промени ли еврото националната ни идентичност?
* Моето послание към ЕС: защо България е готова за еврото?
* Еврото през очите на младите: Какво означава то за моето поколение?
* С еврото към Европа: Как общата валута укрепва чувството за единство?
* Мечта за модерна България: Как еврото може да подпомогне развитието на страната?
* Историята на еврото: Какво можем да научим от другите страни?
* От лев към евро: Културен сблъсък или нова възможност?
* Еврото и цифровия преход
* Ако бях министър на финансите: Моят план за присъединяването към еврозоната.

Участниците в конкурса следва да изпратят своята разработка по обявената тема в обем до една машинописна страница (Times New Roman, 12 pt., двустранно подравняване, междуредие 1.15) на имейл: [embassy.athens@mfa.bg](mailto:embassy.athens@mfa.bg) с копие до имейл: [embassbg@otenet.gr](mailto:embassbg@otenet.gr) **в срок до 15 февруари 2025 г.**

Заедно с есето участниците изпращат файл с придружаваща информация:

* трите имена на автора и в кое българско неделно училище в Гърция учи;
* личен телефон и имейл за връзка.

**Всеки автор има право да участва само с едно есе.**

**3. Критерии за оценяване**

Предложенията, съответстващи на целите и условията на конкурса ще бъдат оценени от жури от посолството.

Участниците трябва да покажат знания и умения относно правилното разбиране, интерпретиране и представяне на информацията.

***Есетата трябва да отговарят на следните изисквания:***

3.1. Тематична свързаност на есето

3.2. Структура: увод - теза - изложение - заключение

3.4. Последователност/логика на изложението

3.5. Подходящи стилови средства за убедителност и въздействие

3.6. Използване на подходящи средства за визуализиране на данните - таблици, графики, картограми и т.н.

3.7. Езикови умения

3.8. Правопис и пунктуация.

В своята работа младежите могат да използват аргументирано официална статистическа информация от:

* <https://evroto.bg/>
* Сайт на Министерство на финансите на Р България
* Сайтове на български/чуждестранни статистически служби и международни организации.
* Други.

**4. Награди и публикуване на есетата**

Трите най-добри есета (по едно от всяка от възрастовите групи) ще бъдат прочетени пред камера от известна българска личност/актьор. Видеозаписът ще бъде разпространен чрез социалните мрежи на българските неделни училища в Гърция, посолството и Генералното консулство на България в Солун.

Авторите на отличените есета ще получат **предметни награди до 300 евро**.

**5. Обявяване на резултатите**

Резултатите ще бъдат обявени до края на февруари 2025 г., а видеоклипът ще бъде публикуван до края на март 2025 г.